**ADATKEZELÉSI TÁJÉKOZTATÓ**

önkormányzati napközis tábor megszervezése során történő adatkezeléshez

*Hatályos: 2022. május 16-tól*

Tájékoztatjuk, hogy Szombathely Megyei Jogú Város Önkormányzata az idei évben is megrendezi az önkormányzati napközis tábort. A napközis táborban a gyermekek felügyeletét és ellátását biztosítja az Önkormányzat, amelyhez elengedhetetlen a tábort igénybe vevő gyermekek és törvényes képviselőik személyes adatainak kezelése. Az Önkormányzata szerveként eljáró Szombathely Megyei Jogú Város Polgármesteri Hivatala az érintett természetes személyek személyes adatainak kezelésével kapcsolatban a jelen tájékoztatóban foglalt előzetes tájékoztatást adja az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. cikkében foglaltak szerint.

1. **AZ ADATKEZELŐ ÉS KÉPVISELŐJE ELÉRHETŐSÉGEI:**

**Az adatkezelési tevékenység közös adatkezelés keretében valósul meg az alábbiak szerint:**

**Adatkezelő I.**

Az adatkezelő neve: Szombathely Megyei Jogú Város Polgármesteri Hivatala

Székhelye: 9700 Szombathely, Kossuth L. utca 1-3.

Levelezési címe: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

**Adatkezelő II.**

Az adatkezelő neve: Szombathelyi Köznevelési GAMESZ

Székhelye: 9700 Szombathely, Fő tér 40.

Levelezési címe: 9700 Szombathely, Fő tér 40.

Képviselője: Imréné Erényi Katalin igazgató

E-mailcíme: info@gamesz.szombathely.hu

**Fentiek együttesen a továbbiakban Adatkezelők.**

1. **ADATVÉDELMI TISZTVISELŐ NEVE ÉS ELÉRHETŐSÉGE**

Képviselt szervezet: Szombathely Megyei Jogú Város Polgármesteri Hivatala

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

Képviselt szervezet: Szombathelyi Köznevelési GAMESZ

Neve: Dr. Horváth Bernadett

E-mailcíme: drhorvathbernadett@adat-bazis.hu

Telefonszáma: +36 (30) 387-2412

1. **ADATKEZELÉS CÉLJA, JOGALAPJA, AZ ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE**

Az adatkezelés célja: a gyermekek napközis táborban történő felügyeletével, ellátásával kapcsolatos feladatok biztosítása, járványügyi szabályok betartása, a Adatkezelők és az érintettek közötti kapcsolattartás.

Az adatkezelés jogalapja: közfeladat ellátása – GDPR 6. cikk (1) bekezdés e) pontja, a különleges személyes adatok esetén a 9. cikk (2) bek. b) pontja, tekintettel a gyermekek védelméről és a gyámügyi igazgatásról szóló 1997. évi XXXI. törvényre, a nemzeti köznevelésről szóló 2011. évi CXC. törvényre, és a tanuló ifjúság üdülésének és táborozásának egészségügyi feltételeiről szóló 12/1991. (V. 18.) NM rendeletre.

Az adatkezeléssel érintett személyek köre: az Önkormányzati napközis táborban résztvevő természetes személyek és gondviselőjük

A kezelt adatok köre:

* Táborban résztvevő esetén: gyermek neve, születési helye, ideje, anyja neve, lakcíme, telefonos elérhetősége, gyermek iskolájának megnevezése, gondozást igénylő betegségei, rendszeresen szedett gyógyszerei, gyógyszerérzékenysége, egyéb allergiája, a gyermek egészségi állapotával kapcsolatosan az alábbi adatok (észlelhető, nem észlelhető): láz, torokfájás, hasmenés, bőrkiütés, sárgaság, egyéb súlyos bőrelváltozás, váladékozó szembetegség, gennyes fül és orrfolyás, tetű, rüh.
* Törvényes képviselő, gondviselő esetén: neve, lakcíme, munkahelye, napközbeni telefonos elérhetősége. nyilatkozata arról, hogy a gyermek nem volt kapcsolatban COVID-19 pozitív személlyel, valamint a gyermeken nem észlelhetők a megbetegedés tünetei.

1. **A SZEMÉLYES ADATOK MEGISMERÉSÉRE JOGOSULTAK, ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**

Az adatok megismerésére jogosult személyek köre: az adatlapon megadott személyes adatokat a Hivatal szervezetén belül az Egészségügyi, Kulturális és Köznevelési Iroda, valamint a Szombathelyi Köznevelési GAMESZ adatkezelés céljának elérése érdekében eljáró munkatársai ismerhetik meg.

Adattovábbítás: A személyes adatok sem EU-n belül más adatkezelő részére, sem harmadik országba, sem nemzetközi szervezet részére nem kerülnek továbbításra.

Adatfeldolgozók: az Adatkezelők az adatkezelési cél elérése érdekében az alábbi adatfeldolgozót veszik igénybe:

* Szombathelyi Egészségügyi és Kultúrális Intézmények Gazdasági Ellátó Szervezete (9700 Szombathely, Wesselényi M. u. 4.)
* Szombathelyi Derkovits Gyula Általános Iskola (9700 Szombathely, Bem József u. 7.)
* Pálos Károly Szociális Szolgáltató Központ és Gyermekjóléti Szolgálat (9700 Szombathely, Széll K. u. 4.)

1. **AZ ADATKEZELÉS HELYE, MÓDJA, IDŐTARTAMA**

Az adatkezelés helye, módja: az adatok elektronikusan az Adatkezelők székhelyén található informatikai eszközökön, valamint papír alapon az Adatkezelők székhelyén található irattárban kerülnek megőrzésre.

Az adatok megőrzésének ideje: a megadott adatokat az Adatkezelők az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet szerint 10 évig kezelik.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelők a jelen tájékoztatóban meghatározott célokkal összefüggésben automatizált döntéshozatalt nem alkalmaznak, a személyes adatokat profilalkotási céllal nem kezelik.

1. **ADATBIZTONSÁG**

Az Adatkezelők gondoskodnak az adatok biztonságáról, megteszik mindazon technikai és szervezési intézkedéseket, és kialakítják azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védik az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

1. **AZ ÉRINTETT JOGAI**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá hozzájárulását visszavonja vagy tiltakozzon a személyes adatok kezelése ellen. Az Érintett a fentiekben meghatározott jogait az Adatkezelők elérhetőségein gyakorolhatja.

Az Adatkezelők indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatják az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelők a kért információkat és tájékoztatást díjmentesen biztosítják, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelők ésszerű díjat számolhatnak fel, vagy megtagadhatják a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelők elérhetőségein keresztül tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e az Adatkezelő automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében az Adatkezelők kötelesek meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint a zároláshoz (adatkezelés korlátozásához) való jog*

Az Érintett személy a megadott adatainak helyesbítését, a törlését valamint zárolását az Adatkezelők elérhetőségein keresztül kérheti. Amennyiben adatait az Adatkezelők jogszabályi kötelezettség alapján kezelik, úgy ezen jogalap alapján, ebből a célból jogosultak az Adatkezelők az Érintett kérése ellenére is továbbkezelni.

1. *A tiltakozáshoz való jog*

A jelen tájékoztató szerinti célból történő adatkezelés tekintetében az Érintett az Adatkezelők elérhetőségein keresztül tiltakozhat az adatkezelés ellen, ha álláspontja szerint a személyes adatait nem a jelen adatkezelési tájékoztatóban megjelöltek szerint kezelik.

1. *Az adathordozhatósághoz való jog*

Az Érintett jogosult arra, hogy a rá vonatkozó, az általa rendelkezésre bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat kérelmére az Adatkezelők egy másik adatkezelőnek továbbítsák.

1. **JOGORVOSLAT**

Személyes adataival kapcsolatos bármely jogsértés észlelése esetén az Érintett az Adatkezelőkhöz, azok adatvédelmi tisztviselőjéhez, vagy az illetékes törvényszékhez, illetve az adatvédelmi hatósághoz fordulhat.

**Adatkezelő I.**

Az adatkezelő neve: Szombathely Megyei Jogú Város Polgármesteri Hivatala

Levelezési cím: 9700 Szombathely, Kossuth L. utca 1-3.

Telefonszám: +36 (94) 520-100

Elektronikus levélcím: jegyzo@szombathely.hu

Honlap: https://www.szombathely.hu

**Adatkezelő II.**

Az adatkezelő neve: Szombathelyi Köznevelési GAMESZ

Levelezési cím: 9700 Szombathely, Fő tér 40.

Telefonszám: +36 (94) 509-891

Elektronikus levélcím: info@gamesz.szombathely.hu

Honlap: https://www.szombathelyigamesz.hu/

**Adatvédelmi tisztviselő I.**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248; +36 (20) 294-7861

**Adatvédelmi tisztviselő II.**

Neve: Dr. Horváth Bernadett

E-mailcíme: drhorvathbernadett@adat-bazis.hu

Telefonszáma: +36 (30) 387-2412

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: http://naih.hu